સિહોર યુવા પરશુરામ ગ્રુપ અને બ્રહ્મસમાજના આગેવાન કાર્યકરોને છેલ્લા કેટલાક દિવસોની તન-ટોડ મહેનત રંગ લાવી છે અને પરશુરામ જયંતિની ઉજવણીને ચાર ચાંદ લાગ્યા છે દર વર્ષ માફક આ વર્ષે આજે સિહોર યુવા પરશુરામ ગ્રુપ અને બ્રહ્મસમાજ દ્વારા ભવ્ય શોભાયાત્રાનું આયોજન કરાયું હતું જેમાં ગત વર્ષની માફક આ વર્ષ પણ નગરયાત્રા, શોભાયાત્રા, મહાઆરતી, પ્રસાદ તેમજ વિવિધ ધામિર્ક કાર્યક્રમો યોજાયા હતા આજે સવારે આઠ કલાકથી ખારાકુવા વિસ્તારમાંથી યાત્રાનો પ્રારંભ થયો હતો જે યાત્રા મેઇન બજારમાંથી પસાર થઇને ટોકીઝ વડલાચોક ટાવર ચોક બંધન પાર્ટી પ્લોટ ખાતે આ નગરયાત્રા શોભાયાત્રા પુર્ણ થઈ હતી જ્યાં સમુહ આરતી તેમજ દર્શનનો લ્હાવો લઇ ત્યારબાદ પ્રસાદનું સિહોર યુવા પરશુરામ ગ્રુપ અને બ્રહ્મસમાજ દ્વારા આયોજન કરવામાં આવ્યું હતું.